CELEX: 32010R0009
Language: mt
Date: 2009-12-23 00:00:00
Title: Regolament tal-Kummissjoni (UE) Nru 9/2010 tat- 23 ta’ Diċembru 2009 li jikkonċerna l-awtorizzazzjoni tal-endo-1,4-beta-xylanase prodotti minn Trichoderma reesei (ATCC PTA 5588) bħala addittiv tal-għalf għat-tismin tat-tiġieġ, tiġieġ tal-bajd, papri u dundjani għat-tismin (detentur tal-awtorizzazzjoni Danisco Animal Nutrition, Finnfeeds International Limited) Test b’relevanza għaż-ŻEE

7.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 3/10
            
         REGOLAMENT TAL-KUMMISSJONI (UE) Nru 9/2010
   tat-23 ta’ Diċembru 2009
   li jikkonċerna l-awtorizzazzjoni tal-endo-1,4-beta-xylanase prodotti minn Trichoderma reesei (ATCC PTA 5588) bħala addittiv tal-għalf għat-tismin tat-tiġieġ, tiġieġ tal-bajd, papri u dundjani għat-tismin (detentur tal-awtorizzazzjoni Danisco Animal Nutrition, Finnfeeds International Limited)
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fin-nutrizzjoni tal-annimali u għar-raġunijiet u l-proċeduri għall-għoti ta’ din l-awtorizzazzjoni.
            
         
               (2)
            
            
               B’konformità mal-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ta’ dan ir-Regolament. Din l-applikazzjoni kienet akkumpanjata bid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni ta’ preparazzjoni tal-enżimi tal-endo-1, 4-beta-xylanase prodotti minn Trichoderma reesei (ATCC PTA 5588) bħala addittiv tal-għalf għat-tiġieġ għat-tismin, tiġieġ tal-bajd, papri u dundjani għat-tismin, biex tkun ikklassifikata fil-kategorija tal-addittivi “addittivi żootekniċi”.
            
         
               (4)
            
            
               L-Awtorità Ewropea dwar is-Sigurtà fl-Ikel (l-Awtorità) ikkonkludiet fl-opinjoni tagħha tat-12 u d-19 ta’ Settembru 2007 (2), tat-22 ta’ Novembru 2007 (3) u t-2 ta’ Lulju 2009 (4) li l-preparazzjoni tal-enżimi tal-endo-1,4-beta-xylanase prodotti minn Trichoderma reesei (ATCC PTA 5588) ma tħallix effett negattiv fuq is-saħħa tal-annimali, is-saħħa tal-bniedem jew l-ambjent u li l-użu ta’ dik il-preparazzjoni ttejjeb il-parametri produttivi tal-annimali. L-Awtorità ma tqisx li hemm bżonn ta’ rekwiżiti speċifiċi ta’ sorveljanza wara t-tqegħid fis-suq. Hija vverifikat ukoll ir-rapport dwar il-metodu ta’ analiżi tal-addittiv tal-għalf fl-għalf imressaq mil-Laboratorju Komunitarju ta’ Referenza stabbilit bir-Regolament (KE) Nru 1831/2003.
            
         
               (5)
            
            
               Il-valutazzjoni ta’ dik il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta’ din il-preparazzjoni għandu jiġi awtorizzat, kif speċifikat fl-Anness ta’ dan ir-Regolament.
            
         
               (6)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ ‘addittivi żootekniċi’ u parti mill-grupp funzjonali ‘sustanzi li jsaħħu d-diġestibilità’, hija awtorizzata bħala addittiv fin-nutrizzjoni tal-annimali suġġetti għall-kundizzjonijiet stipulati f’dan l-Anness.
   Artikolu 2
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta’ Diċembru 2009.
      
         
            Għall-Kummissjoni
         
         José Manuel BARROSO
         
            Il-President
         
      
   
   
      (1)  ĠU L 268, 18.10.2003, p. 29.
   
      (2)  Il-Ġurnal EFSA (2007) 548, p. 1.
   
      (3)  Il-Ġurnal EFSA (2007) 586, p. 1.
   
      (4)  Il-Ġurnal EFSA (2009) 1183, p. 1.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċijiet jew kategorija tal-annimali
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  Unitajiet ta’ attività/kg ta’ għalf sħiħ b’kontenut ta’ umdità ta’ 12 %
               
            
                  
                     Kategorija ta’ addittivi żootekniċi. Grupp funzjonali: sustanzi li jsaħħu d-diġestibilità.
                  
               
            
                  4a11
               
               
                  Danisco Animal Nutrition, entità legali Finnfeeds International Limited)
               
               
                  Endo-1,4-β-xylanase
                  EC 3.2.1.8
               
               
                  Kompożizzjoni tal-addittiv
                  Preparazzjoni tal-endo-1,4-β-xylanase (KE 3.2.1.8) prodotta minn Trichoderma reesei
                  
                  (ATCC PTA 5588) b’attività minima ta’ 40 000  U (1)/g
                  Karatterizzazzjoni tas-sustanza attiva
                  Endo-1,4-β-xylanase (KE 3.2.1.8) prodotta minn Trichoderma reesei (ATCC PTA 5588)
               
               
                  Tiġieġ għattismin
               
               
                  —
               
               
                  625  U
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u taħlita minn qabel, indika t-temperatura għall-ħżin, kemm jista’ jdum il-ħżin, u l-istabilità għall-pelleting.
                           
                        
                              2.
                           
                           
                              Għall-użu f’għalf li fih polysaccharides b’ħafna lamtu u li mhumiex tal-lamtu (fil-biċċa l-kbira arabinoxylans), eż. li fihom aktar minn 40 % qamħ jew 60 % qamħirrum.
                           
                        
               
                  13.1.2020
               
            
                  Tiġieġ tal-bajd
               
               
                  2 500  U
               
            
                  Papri
               
               
                  625  U
               
            
                  Dundjani għattismin
               
               
                  1 250  U
               
            
         (1)  1 U huwa l-ammont ta’ enżimi li jilliberaw 0,5 μmol ta’ zokkor li jnaqqas (imfissra bħala ekwivlenti ta’ ksilożju) minn xylan tal-ħafur sottostrat arabinoxylan f’pH 5,3 u 50 °C fil-minuta.